open-index/open-wikipedia-markdown huggingface dataset:
Peter Koprivnikar

**Peter Koprivnikar** (* 2 Julie 1976) is 'n Sloweense boogskutter. Hy het aan die Olimpiese Somerspele van 1996 en Olimpiese Somerspele van 2000 deelgeneem.

## Verwysings
Fluoressensie

duimnael|Fluoresserende minerale
**Fluoressensie** is 'n vorm van luminessensie, meer presies van fotoluminesensie. Dit is optiese prosesse wat plaasvind nadat 'n sisteem deur 'n foton opgewek is. Die sisteem kan 'n atoom, 'n atoomkern, 'n molekule of bv. 'n halfgeleier wes.

In die geval van fluoressensie straal die aangeslane sisteem 'n ander foton uit sonder verandering van die spintoestand van die sisteem. Dit is in teenstelling met fosforessensie waar die spinstaat wel verander. Dit maak fluoressensie 'n vinniger proses as fosforessensie. Dit is gewoonlik verby in minder as 10 sekondes. 

Fluoressensie kan waargeneem word bv. wanneer fluoresserende minerale aan ultraviolette lig blootgestel word.

## Resonansie 
Die eenvoudigste vorm van fluoressensie is resonansie-fluoressensie. Dit kom bv. in 'n damp van natriumatome voor. Bestraling met 'n golflengte van 589,6 of 589,0 nm kan een van die atoom se 3s-elektrone tot die 3p-toestand opwek. Binne 10 tot 10 sekondes sal die elektron terugval in sy grondtoestand en lig met presies daardie golflengte uitstraal. Dit beteken dat die uitgestraalde straling dieselfde kleur het as die invallende straling. Die lig word nogtans in alle rigtings uitgestraal.

## Stokes-verskuiwing 
duimnael|links|Skema van die Stokes-verskuiwing
duimnael|Jablonksi-diagram
In baie gevalle het die uitgestraalde lig egter 'n ander golflengte as die invallende een wat die stelsel prikkel. Dit het gewoonlik 'n *langer* golflengte, dit wil sê dat die uitgestraalde foton minder energie het. Hierdie verskuiwing in golflengte word gewoonlik die Stokes-verskuiwing genoem. 

Hierdie energieverlies is gewoonlik die gevolg van stralinglose prosesse wat in die aangeslane toestande van die sisteem optree. Hierdie prosesse word dikwels weergegee in 'n Jablonski-diagram. Merk op dat beide die (elektroniese) grondtoestand (S)en die (elektroniese) aangeslane toestand (S) gewoonlik meer as een (vibrasionele) subtoestand het. Die absorpsie van die invallende foton voer dikwels na 'n hoër subtoestand.

## Fluoressensiespektroskopie 
duimnael|links|'n Fluorimeter
Fluoressensiespektroskopie ontleed die uitgestraalde lig as funksie van sy golflengte. Dit word gewoonlik in 'n *fluorimeter* gedoen. Die monster word met 'n bundel lig (λ) bestraal en lig wat onder 'n hoek van 90° uitgestraal word (λ) word in 'n monochromator ontleed. Dikwels word die lig van die bron (λ) ook met 'n monochromator ontleed. Dan kan vir elke golflengte die intensiteitsverhouding I(λ)/I(λ) beter bepaal word.

## Verwysings
Samo Medved

**Samo Medved** (* 22 Maart 1962) is 'n Sloweense boogskutter. Hy het aan die Olimpiese Somerspele van 1992 en Olimpiese Somerspele van 1996 deelgeneem.

## Verwysings
Žiga Ravnikar

**Žiga Ravnikar** (* 25 Desember 1999) is 'n Sloweense boogskutter. Hy het aan die Olimpiese Somerspele van 2020 deelgeneem.

## Verwysings
Klemen Štrajhar

**Klemen Štrajhar** (* 20 Augustus 1994) is 'n Sloweense boogskutter. Hy het aan die Olimpiese Somerspele van 2012 deelgeneem.

## Verwysings
Palmlesery

thumb|180px|Sommige van die hand se lyne in palmlesery:

**Palmlesery**, **handkykery** of **chiromansie** is die skynwetenskaplike praktyk van waarsêery deur die bestudering van 'n mens se handpalm. Die praktyk kom oral ter wêreld voor, met talle kultuurverskille. Mense wat palmlesery beoefen, word gewoonlik 'n palmleser, handkyker of chiromant genoem.

Daar is baie – en dikwels botsende – vertolkings van die verskeie lyne en ander eienskappe van die hand in verskillende skole van palmlesery. Palmlesery word algemeen as 'n skynwetenskap beskou weens die teenstellings in verskillende vertolkings en die gebrek aan bewyse vir die palmleser se voorspellings.

[thumb|links|220px|*Die Fortuinverteller*, deur [Caravaggio (1594-'95; Louvre), beeld 'n palmlesery uit.]]
[thumb|links|220px|*Die Fortuinverteller*, deur [Enrique Simonet (1899), is van 'n palmlesery.]]
## Geskiedenis
### Antieke palmlesery
Palmlesery was 'n algemene praktyk op baie verskillende plekke in Eurasië; dit is beoefen in die kulture van Sumer, Babilonië, Arabië, Kanaän, Persië, Indië, Nepal, Tibet en China.

Die akupunkturis Yoshiaki Omura beskryf die wortels van palmlesery in Hindoe-astrologie (in Sanskrit bekend as *jotisha*), Chinese *yijing* en Roma-fortuinvertellers. Volgens dié teorie het palmlesery in Indië ontwikkel en daarna na China, Tibet en lande in Europa versprei.

Palmlesery het onafhanklik in Griekeland versprei, waar Anaxagoras dit beoefen het.

In die towerkuns van die Renaissance is palmlesery geklassifiseer as een van die sewe "verbode kunste", saam met ander vorme van waarsêery. In die 16de eeu het die Rooms-Katolieke Kerk palmlesery aktief onderdruk. Beide pous Paulus IV en pous Sixtus V het 'n verbod geplaas op verskeie vorme van waarsêery, waaronder palmlesery.

### Moderne palmlesery
Palmlesery het in die moderne era 'n herlewing ondergaan ná die publikasie van kaptein Casimir Stanislas D'Arpentigny se *La Chirognomie* in 1839. Edgar de Valcourt-Vermont (Comte C. de Saint-Germain) het die Amerikaanse chirologiese vereniging in 1897 gestig.

'n Belangrike figuur in die moderne palmleesbeweging was die Ier William John Warner, wat 'n praktyk in Londen begin en as "Cheiro" beroemde kliënte van oor die wêreld gehad het, onder andere Mark Twain, Sarah Bernhardt, Oscar Wilde, die Prins van Wallis, ensovoorts. Die skeptiese Mark Twain het in die besoekersboek geskryf hy het "my karakter met vernederende akkuraatheid ontbloot".

Daar was pogings om die een of ander wetenskaplike basis vir die kuns te skep, veral die publikasie van 1900 *The Laws of Scientific Hand Reading*, deur William Gurney Benham.

In 1970 het Parker Brothers 'n spel met die naam "Touch-Game of Palmistry" deur Maxine Lucille Fiel gepubliseer wat spelers in staat gestel het om "palmlesery en " te doen deur kaarte te kies wat met sekere handeienskappe ooreenstem.

Beeld:Palmist signboards Yangon.jpg|'n Moderne palmleeswinkel in Myanmar.
Beeld:Palm Readings.jpg|'n Fortuinverteller lees iemand se linkerpalm, met lyne daarop geteken.
Beeld:Japanesefortuneteller-teso-may28-2015.jpg|'n Japannese palmleser wag vir 'n kliënt, 2015.

## Verwysings
## Skakels
Rider-Waite-tarot

Die **Rider-Waite-tarot** is 'n gewilde pak tarotkaarte vir waarsêery. Dit is ook bekend onder ander name, soos die **Waite-Smith-tarot** Dit is geskoei op die instruksies van die akademikus en mistikus A.E. Waite en geïllustreer deur Pamela Colman Smith. Dit is in 1909 die eerste keer deur die Rider Company gepubliseer. Daar is talle uitgawes van die pak en dit het baie variasies en namaaksels tot gevolg gehad. Meer as 100 miljoen eksemplare van die pak bestaan na raming in meer as 20 lande.

## Oorsig
Hoewel die beelde eenvoudig is, is daar baie simboliek in die detail en op die agtergrond. Van die beelde is dieselfde as op vorige pakke, maar oor die algemeen verskil die Waite-Smith-pak heelwat. Die Klein Arcana bevat simboliese tonele deur Smith, terwyl vorige pakke meestal eenvoudige ontwerpe gehad het.

## Groot Arcana
Die Groot Arcana van die Rider-Waite-tarot is:

Beeld:RWS Tarot 00 Fool.jpg|0 – Dwaas
Beeld:RWS Tarot 01 Magician.jpg|I – Towenaar
Beeld:RWS Tarot 02 High Priestess.jpg|II – Hoëpriesteres
Beeld:RWS Tarot 03 Empress.jpg|III – Keiserin
Beeld:RWS Tarot 04 Emperor.jpg|IV – Keiser
Beeld:RWS Tarot 05 Hierophant.jpg|V – Opperpriester
Beeld:RWS Tarot 06 Lovers.jpg|VI – Verliefdes
Beeld:RWS Tarot 07 Chariot.jpg|VII – Strydwa
Beeld:RWS Tarot 08 Strength.jpg|VIII – Krag
Beeld:RWS Tarot 09 Hermit.jpg|IX – Kluiseaar
Beeld:RWS Tarot 10 Wheel of Fortune.jpg|X – Gelukswiel
Beeld:RWS Tarot 11 Justice.jpg|XI – Geregtigheid
Beeld:RWS Tarot 12 Hanged Man.jpg|XII – Gehangde man
Beeld:RWS Tarot 13 Death.jpg|XIII – Dood
Beeld:RWS Tarot 14 Temperance.jpg|XIV – Matigheid
Beeld:RWS Tarot 15 Devil.jpg|XV – Duiwel
Beeld:RWS Tarot 16 Tower.jpg|XVI – Toring
Beeld:RWS Tarot 17 Star.jpg|XVII – Ster
Beeld:RWS Tarot 18 Moon.jpg|XVIII – Maan
Beeld:RWS Tarot 19 Sun.jpg|XIX – Son
Beeld:RWS Tarot 20 Judgement.jpg|XX – Oordeel
Beeld:RWS Tarot 21 World.jpg|XXI – Wêreld

thumb|150px|Die oorspronklike rose en lelies op die agterkant van die 1909-kaarte.
Die kaarte is in Desember 1909 die eerste keer gepubliseer, deur die uitgewer William Rider & Son van Londen. Dié pak plaas Smith se naam eerste en laat die naam van die oorspronklike uitgewer weg. Sommige moderne tarotkaartlesers noem al die kaarte, ook die oorspronklike pak, die "Smith-Waite-pak" om aan Smith volle erkenning te gee vir haar bydrae.

## Verwysings
## Skakels
* Waite se aankondiging van die pak se publikasie.
Die Keiser (tarotkaart)

[thumb|180px|Die Keiser (IV) in die [Rider-Waite-tarotpak.]]
**Die Keiser** is die vierde troefkaart of Groot Arcana-kaart in 'n tradisionele pak tarotkaarte. Dit word in kaartspeletjies én waarsêery gebruik.

## Beskrywing
Die Keiser sit op 'n toon wat versier is met ramkoppe, die simbool van Mars. Nog 'n ramkop kan op sy mantel gesien word. Sy lang wit baard verteenwoordig wysheid. Hy hou 'n septer met 'n anch in sy regterhand en 'n bol, 'n simbool van oorheersing, in sy linkerhand. Sy troon staan op 'n kaal berg, 'n teken van "steriliteit van regulering en onwrikbare mag." Hy verteenwoordig die bopunt van die sekulêre hiërargie, die volmaakte man en die superego. Die keiser is die onvoorwaardelike heerser van die wêreld.

In astrologie word Die Keiser verbind met die manlike vuurteken van die Ram, die woningteken van Mars wat deur die ram gesimboliseer word.

## Geskiedenis
Die basiese eienskappe van Die Keiser se kaart het min deur die eeue verander. Die Keiser beland soms midde-in die sensuur van Die Pousin (Die Hoëpriesteres) en Die Pous (Die Opperpriester), soos toe die kaartmakers in Bologna die Pousin, Pous, Keiserin en Keiser met vier More of Turke vervang het.

## Vertolking
Volgens A.E. Waite se boek van 1910 *Pictorial Key to the Tarot* het Die Keiser verskeie verbintenisse in waarsêery:
Die Keiser se sleutelwoorde
REGOP: Mag, die establishment, struktuur, 'n vaderfiguur

OMGEKEER: Oorheersing, te veel beheer, 'n gebrek aan dissipline, onbuigsaamheid

## Verwysings
## Skakels
Die Towenaar (tarotkaart)

[thumb|150px|Die Towenaar (I) in die [Rider-Waite-tarotpak.]]
**Die Towenaar** is die eerste troefkaart of Groot Arcana-kaart in 'n tradisionele pak tarotkaarte. Dit word in kaartspeletjies én waarsêery gebruik.

In kaartspeletjies is Die Towenaar die laagste troefkaart, maar baie punte werd. In waarsêery het dit 'n ingewikkelde esoteriese betekenis. Dit volg op Die Dwaas, wat ongenommer is of 0 gemerk is. Die Towenaar, as die onderwerp van okkultistiese studie, word vertolk as simbolies van mag, potensiaal en die vereniging van die fisieke en geestelike wêreld.

## Simboliek
In die Rider-Waite-tarotpak word Die Towenaar uitgebeeld met een hand wat boontoe wys en die ander een wat na die aarde wys. Dit word algemeen vertolk as "soos bo, so ook onder", 'n verwysing na die spirituele en die fisieke ryk. Op die tafel voor hom is 'n staf, 'n pentagram, 'n swaard en 'n beker, wat die vier stelle van die Klein Arcana simboliseer. Die wit staf wat hy ophou, verteenwoordig die towenaar se status as toevoerkanaal tussen die fisieke en geestelike. 

Sy kleed is wit, 'n simbool van reinheid en min ondervinding, en sy rooi mantel is 'n simbool van wilskrag en passie, asook egotisme, woede en wraak.

Die Towenaar word verbind met die planeet Mercurius, en dus met die tekens Tweeling en Maagd in astrologie.

## Verwysings
### Ander bronne
* A.E. Waite's 1910 *Pictorial Key to the Tarot*
* Lewis Hyde, *Trickster Makes this World: Mischief, Myth, and Art* (1998).
*Juliette Wood, Folklore 109 (1998):15-24, *The Celtic Tarot and the Secret Tradition: A Study in Modern Legend Making* (1998)

## Skakels
Die Dwaas (tarotkaart)

[thumb|180px|Die Dwaas van die [Rider-Waite-tarotpak.]]
**Die Dwaas** of **Die Gek** is een van die 78 kaarte in 'n pak tarotkaarte. In die lees van tarotkaarte in waarsêery is dit een van die 22 kaarte van die Groot Arcana. Dit is soms 0 en soms XXII (die laaste een) gemerk. In pakke kaarte wat vir tradisionele tarotspeletjies bedoel is, is dit egter gewoonlik ongenommer, want dit is nie een van die troefkaarte nie en dien 'n unieke doel.

## Ikonografie
Die Dwaas se naam in die Tarot van Marseille is *Le Mat* en in die meeste tarotpakke van Italië *Il Matto*. Dié argaïese woorde beteken "besetene" of "bedelaar". Op die vroeëre tarotkaarte is Die Dwaas gewoonlik uitgebeeld as 'n bedelaar of swerwer.

In die Visconti-Sforza-tarotpak dra Die Dwaas toiings, en kouse sonder skoene, en hy het 'n stok oor sy rug. Dit lyk of hy vere in sy hare het. 'n Soortgelyke beeld kom voor in die Duitse spel *Hofämterspiel*; daar word die dwaas of gek (Duits: *Narr*) uitgebeeld met kaal voete en 'n doedelsak.

Op die Tarot van Marseille en verwante pakke word Die Dwaas ook uitgebeeld met wat 'n narrehoed kan wees; hy dra altyd 'n bondel met sy besittings oor sy rug. Dit lyk of hy deur 'n dier weggejaag word, óf 'n kat óf 'n hond. Die dier het sy broek geskeur.

In die Rider-Waite-tarot en ander esoteriese pakke wat vir waarsêery ontwerp is, is Die Dwaas 'n jong man wat onwetend na 'n afgrond loop. In die Rider-Waite-pak het hy ook 'n klein hond by hom. Hy hou 'n wit roos ('n simbool van vryheid of onskuld) in die een hand vas en 'n klein bondel besittings in die ander wat onontginde kollektiewe kennis verteenwoordig. Die hond verteenwoordig instink wat hom teen gevaar beskerm, terwyl hy nie kyk waar hy loop nie.

## Geskiedenis
In die pakke kaarte voor Waite-Smith was Die Dwaas feitlik altyd ongenommer, al is daar 'n paar uitsonderings. Die Dwaas is gewoonlik glad nie deel van die reeks troefkaarte nie. Tog is dit soms as die laagste of hoogste troefkaart beskou. Die Groot Arcana word tradisioneel met Romeinse syfers gemerk. Die Dwaas is gewoonlik 0, 'n Arabiese syfer.

Die Dwaas is dalk 'n voorloper van die Joker in ander speelkaarte.

## Voorbeelde

Beeld:Bembo-Visconti-tarot-arcanum-fool.jpg|Visconti-Sforza-pak (omstreeks 1451).
Beeld:Fool tarot charles6.jpg|Charles VI (of Gringonneur) (15de eeu)
Beeld:Sola Busca tarot card 00.jpg|Sola Busca (1491).
Beeld:Jean Dodal Tarot trump Fool.jpg|Tarot van Marseille (1701-'15).
Beeld:Tarot Belgijski - A22 - Głupiec.jpg|F.I. Vandenborre (1780).
Beeld:Tarot de Besançon - Renault - Trump 00.jpg|Besançon (omstreeks 1820-'30)
Beeld:Minchiate card deck - Florence - 1860-1890 - Trumps - Il Matto -.jpg|Florence Minchiate (1860-'90).
Beeld:Papus Atout 22-mat-fool.png|Papus (1909).

## Verwysings
## Skakels
Die Keiserin (tarotkaart)

[thumb|180px|Die Keiserin (III), van die [Rider-Waite-tarotpak.]]

**Die Keiserin** is die derde troefkaart in tarotkaartspeletjies en die derde Groot Arcana-kaart in pakke vir waarsêery. Dit word in albei gebruik.

## Beskrywing
Die Keiserin sit op 'n troon met 'n kroon met 12 sterre op haar kop en 'n septer in een hand. Die septer verteenwoordig haar mag oor die lewe, die 12 sterre in haar kroon is die simbool van haar oorheersing oor die jaar, en haar troon is in die middel van 'n graanland; dit verteenwoordig haar oorheersing van groeiende dinge. Die Keiserin is verteenwoordigend van die produktiwiteit van die onderbewuste, met sade van idees.

## Geskiedenis
A.E. Waite en ander okkultiste is verantwoordelik vir die kroon van sterre, die embleem van Venus, die waterval en die plantegroei. 

Die Keiserin kan verteenwoordig word deur Venus, die godin van die Romeinse mitologie. Sy word verbind met die Doodskaart, want sy is gewoond aan die lewe, dood en hergeboorte.

## Vertolking
Volgens A.E. Waite se boek van 1919 *The Pictorial Key to the Tarot* is Die Keiserin die minderwaardige (teenoor die natuur se meerderwaardige) Tuin van Eden, die "Aardse Paradys". Waite definieer haar as *Refugium Peccatorum* -- 'n vrugbare moeder van duisende.

Sy is 'n moeder, 'n skepper en versorger. In baie pakke kaarte is sy swanger. Sy kan die skepping van lewe verteenwoordig, asook romanse, kuns of sake. Sy kan die ontkieming van 'n idee verteenwoordig voordat dit gereed is om ten volle gebore te word.

Die Keiserin word in astrologie met die planeet Venus verbind.

## Verwysings
## Skakels
Derrick Tenai

**Derrick Tenai** (* 3 Junie 1968) is 'n boogskutter van die Salomonseilande. Hy het aan die Olimpiese Somerspele van 1988 deelgeneem.

## Verwysings
Jill Börresen

**Jill Börresen** (* 16 Desember 1973) is 'n Suid-Afrikaanse boogskutter. Sy het aan die Olimpiese Somerspele van 1996 en Olimpiese Somerspele van 2000 deelgeneem.

## Verwysings
Die Hoëpriesteres (tarotkaart)

[thumb|180px|Die Hoëpriesteres, of Die Pousin (II), in die [Rider-Waite-tarotpak.]]

**Die Hoëpriesteres** is die tweede troefkaart in pakke Tarotkaarte en die tweede Groot Arcana-kaart in  pakke vir waarsêery. In die eerste Tarotpak met inskripsies, die 18de-eeuse Tarot de Marseilles, het dié figuur die pouslike tiara op en word sy **Die Pousin** genoem, wat 'n moontlike verwysing na pousin Johanna is.

In die skepping van die Rider-Waite-tarotpak is Die Pousin van die speelkaarte verander in die Die Hoëpriesteres van die waarsêerykaarte. Sy dra 'n kroon soortgelyk aan die antieke Egiptiese godin Hathor, en word verder uitgebeeld om soos Maria te lyk. A.E. Waite, die medestigter van die Rider-Waite-pak, het gespekuleer dat die kaart verbind word met die antieke kultus van Astarte of Maria as 'n verteenwooriger van die moedergodin.

## Geskiedenis
### *La Papesse*
Dié tarotkaart is aanvanklike *La Papesse*, of "Die Pousin", genoem. Sommige van die kaarte het die vrou op die kaart regstreeks met die pousdom verbind deur haar uit te beeld met 'n pouslike kroon. Daar was ook 'n paar moderne weergawes van die Tarot van Marseille wat die sleutels tot die koninkryk ingesluit het, wat 'n tradisionele simbool van die pousdom was. In Protestantste lande van ná die Hervorming is kaarte veral gebruik met beelde van pousin Johanna, wat dit verbind het met die mitologie van hoe Johanna, vermom as 'n man, tot pous verkies is; sy is glo eers uitgevang nadat sy die lewe geskenk het. Dit lyk egter of Italiaanse Katolieke Die Pousin beskou het as verteenwoordigend van die Heilige Moeder Kerk.

### Ander variante
In die Rider-Waite-tarot, wat deur Pamela Colman Smith geïllustreer is, is Die Pousin verander in Die Hoëpriesteres, met 'n kroon soortgelyk aan dié van Hathor. A.E. Waite het die feit verwerp dat die beeld aanvanklik pousin Johanna uitgebeeld het en het gespekuleer dat dit eintlik met die antieke kultus van Astarte verbind word.

In ander weergawes ná Rider-Waite is sy die Maagd Maria, Isis, ensovoorts. In Switserse Troccaskaarte word sy "Junon" ("Juno"), die Romeinse koningin van die gode, genoem.

## Simbolisme
### Rider-Waite-simbolisme
In die Rider-Waite-pak, waarop baie moderne pakke geskoei is, word Die Hoëpriesteres geïdentifiseer as die *Sjechina*, die vroulike inwonende teenwoordigheid van die goddelike. Sy dra 'n eenvoudige blou rok en sit met haar hande op haar skoot. Sy het 'n sekelmaan aan haar voete en 'n groot kruis op haar bors, die balans tussen die vier elemente: vuur, water, aarde en lug. 

Die rol in haar hande, wat deels deur haar mantel verberg word, bevat die letters TORA (wat beteken "goddelike wet"); dit simboliseer die herinnering wat ons in ons dra van die verlede, teenswoordige en toekoms. Sy sit tussen die wit en swart pilaar "J" en "B", vir Jakin en Boas, uit Salomo se Tempel. Die sluier van die tempel is agter haar: dit is geborduur met palmblare (manlik) en granate (vroulik), wat groei aan 'n boom in die vorm van die boom van die lewe.

## Verwysings
## Skakels
Calvin Hartley

**Calvin Hartley** (* 15 April 1988) is 'n Suid-Afrikaanse boogskutter. Hy het aan die Olimpiese Somerspele van 2008 deelgeneem.

## Verwysings
Leanda Hendricks

**Leanda Hendricks** (* 3 Mei 1963) is 'n uitgetrede Suid-Afrikaanse boogskutter. Sy het aan die Olimpiese Somerspele van 1996 deelgeneem.

## Verwysings
Kholeka Gcaleka

**Nompilo Kholeka Gcaleka** is 'n Suid-Afrikaanse prokureur en die huidige Openbare Beskermer van Suid-Afrika. Sy het voorheen as Adjunk Openbare Beskermer gedien en het op 9 Junie 2022 waarnemende Openbare Beskermer geword ná die skorsing van die voormalige Openbare Beskermer Busisiwe Mkhwebane. 

Gcaleka het op 19 Oktober 2023 'n aanbeveling ontvang om as die vyfde persoon die pos van Openbare Beskermer te beklee tydens 'n stemming in die Nasionale Vergadering. Die Demokratiese Alliansie (DA) en die Ekonomiese Vryheidsvegters (EFF) het Gcaleka se benoeming tot die Openbare Beskermer se kantoor teengestaan en gesê sy is nie 'n geskikte kandidaat nie. President Cyril Ramaphosa het Gcaleka op 1 November 2023 amptelik vir 'n termyn van sewe jaar as Openbare Beskermer aangestel.

## Verwysings
Edmond de Coussemaker

**Edmond de Coussemaker** (1805–1876) was 'n Franse regsgeleerde, musikoloog en volkskundige. Sy musikologiese werk was gesentreer op die Middeleeue, terwyl hy as volkskundige besondere aandag aan die historiese erfenis van Frans-Vlaandere bestee het.

Hy is gebore en getoë in 'n welgestelde gesin van regsamptenare en het regte in Parys gestudeer. Hy het die posisie van vrederegter in Sint-Winoksbergen in 1843 beklee, het later 'n benoeming ontvang by die hof van Hazebroek in 1845, en is toe as regter aangestel in Rysel in 1858. Vanaf 1848 het hy gedien as grondwetlike monargis op die Algemene Raad van die departement Nord. Sy betrokkenheid lei in 1874 tot sy verkiesing as burgemeester van Broekburg, die dorp waar hy laas gewoon het. 

Naas sy loopbaan as regsgeleerde het hy ook 'n passie vir komposisie ontwikkel en verskeie werke van kerk- en operamusiek geskep. Daarna het hy sy aandag verplaas na die diepgaande studie van Middeleeuse musiekgeskiedenis.

Hy het hom onderskei deur sy transkripsies van Middeleeuse musiek en deur sy monografieë, veral die *Scriptorum de musica medii ævi*, asook sy verhandelings oor harmonie in die Middeleeue, wat beskou word as fundamentele studies en opstelle. Sy uitgawe van die werke van die middeleeuse Franse trouvère Adam de la Halle sowel as sy verhandeling oor die Vlaamse Renaissance musiekteoretikus en komponis Johannes Tinctoris, dra ook 'n mate van belang.

In 1853, as gevolg van die erosie van die Vlaamse taal in Duinkerken en die ongunstige institusionele omgewing vir sy benutting daarvan in die skole, het hy 'n wetenskaplike genootskap ontwikkel met die hooftaak om inligting met betrekking tot die geskiedenis van Frans-Vlaandere en sy streektaal te behoud en te versprei. Dus het hy die Comité flamand de France gestig, waarvan hy tot sy dood in 1876 voorsitter was.

Hy het bekend geword vir die versameling van Vlaamse volksliedjies uit Frans-Vlaandere wat hy in 1856 in sy bundel *Chants populaires des Flamands de France* gepubliseer het.

Sy argiewe en manuskripte het belangrike skade opgedoen toe die stadhuis van Belle gedurende die Eerste Wêreldoorlog afgebrand het.

## Verwysings
Antimima brevicarpa

***Antimima brevicarpa*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Wes-Kaap voor.

## Bronne 
* REDLIST Sanbi
* Plants of the World Online
Die Hoëpriester (tarotkaart)

[thumb|180px|Die Hoëprister (V) van die [Rider-Waite-tarotpak.]]

**Die Hoëpriester** of **Die Opperpriester** is die vyfde troefkaart in tarotkaartspeletjies en die vyfde Groot Arcana-kaart in pakke vir waarsêery. Dit word in albei gebruik. Die Hoëpriester in pakke vir waarsêery is afgelei van die historiese kaart bekend as "Die Pous" in speelkaarte. Die naam kom van die term vir die hoogste priestersamp.

## Beskrywing
In baie moderne speelkaartpakke word Die Hoëpriester uitgebeeld met sy regterhand opgelig in 'n seëning, met twee vingers wat boontoe en twee wat ondertoe wys. Dit vorm dus 'n brug tussen die hemel en die hel, nes die liggaam van Die Gehangde Man. Die Hoëpriester is dus die bouer van die brug tussen godheid en mens. In sy linkerhand hou hy 'n pouslike kruis. Drie spykers steek bo uit sy kroon, wat simbolies is van die kruisiging van Jesus. Die kaart was eers bekend as "Die Leraar van Wysheid".

In die meeste ikonografiese uitbeeldings sit Die Hoëpriester op 'n troon tussen twee pilare: die reg en vryheid, of gehoorsaamheid en ongehoorsaamheid, na gelang van die vertolking. Hy dra 'n driedubbele kroon en die sleutels tot die hemel is aan sy voete. Soms word hy saam met aanbidders uitgebeeld, want sy alternatiewe naam is "Die Pous", of soms "Jupiter". Die naam is die manlike vorm van 'n ander kaart, Die Hoëpriesteres, wat ook soms "Die Pousin" genoem word. en ortodoksie. Hy is 'n oningewyde figuur, in teenstelling met die ingewyde simbolisme van Die Priesteres.5. DIE HOËPRIESTER. – huwelik, bondgenootskap, gevangenskap, diens; of andersins genade en goedheid; inspirasie. Omgekeer – gemeenskap, goeie begrip, ooreenstemming, oorgoedheid, swakheid. 

In astrologie word Die Hoëpriester verbind met die vroulike teken van die Bul en sy heerserplaneet, Venus.

## Verwysings
## Skakels
Die Verliefdes (tarotkaart)

[thumb|180px|Die Verliefdes (VI) van die [Rider-Waite-tarotpak.]]

**Die Verliefdes** is die sesde troefkaart in tarotkaartspeletjies en die sesde Groot Arcana-kaart in pakke vir waarsêery. Dit word in albei gebruik.

## Vertolking
Volgens A.E. Waite se boek van 1910 *Pictorial Key to the Tarot* het Die Verliefdes verskeie betekenisse in waarsêery:

6. DIE VERLIEFDES. – Aantrekking, liefde, skoonheid, probleme oorkom. Omgekeer – mislukking, dwase ontwerpe. 'n Ander weergawe noem 'n gefustreerde huwelik en alle soorte teengesteldhede.

In sommige tradisies verteenwoordig Die Verliefdes verhoudings en keuses. Die kaart se verskyning in 'n sprei dui op besluite oor 'n bestaande verhouding, 'n versoeking of 'n keuse van moontlike liefdesmaats. Dikwels moet die mens iets opoffer. Wat ook al die keuse, dit moenie ligtelik geneem word nie, wat die gevolge sal lank aanhou.

Die Verliefdes word verbind met die Diereriemteken Tweeling en word juis ook in sommige pakke **Die Tweeling** genoem. Ander verbintenisse is met lug, Mercurius en die Hebreeuse letter **ז** (sajin).

In die Rider-Waite-tarotpak lyk die prent baie anders as op die tradisionele kaarte. In plaas van 'n paartjie wat deur 'n adellike of geestelike geseën word, beeld dit Adam en Eva in die Tuin van Eden uit. Deur die getal mense op die kaart van drie tot twee te verminder, kon A.E. Waite klem lê op die ooreenkoms met die Tweeling. Die Rider-Waite-kaart sluit ook die Boom van alle kennis in, met 'n slang wat om die stam krul. Die simboliek van geen terugkeer ná slegte besluite, en die gevolge van verlore onskuld, kan beter met dié kaart begryp word.

## Verwysings
## Skakels
Die Strydwa (tarotkaart)

[thumb|180px|Die Strydwa (VII) van die [Rider-Waite-tarotpak.]]

**Die Strydwa** is die sewende troefkaart in tarotkaartspeletjies en die sewende Groot Arcana-kaart in pakke vir waarsêery. Dit word in albei gebruik.

## Beskrywing
'n Figuur sit in 'n strydwa, maar hou geen tou vas nie. Hy word deur twee sfinkse of perde getrek. Daar is dikwels 'n swart-wit-motief: Een van die perde kan byvoorbeeld swart wees en die ander een wit. Die figuur kan 'n kroon of helm ophê, en het in sommige voorstellings vlerke. Hy hou 'n swaard of staf vas. In die Thoth-tarotpak beheer die figuur vier diere.

Die hamer op die strydwadrywer se wapen is 'n messelaarsimbool wat selfbeheersing verteenwoordig.

'n Sonkap met sterre op bo die drywer se kop is veronderstel om "hemelse invloede" te toon.

## Vertolking
Volgens A.E. Waite se boek van 1910 *Pictorial Key to the Tarot* het die strydwakaart verskeie betekenisse in waarsêery:

7. DIE STRYDWA – bystand, steun, ook oorlog, triomf, veronderstelling, wraak, moeilikheid. Omgekeer – opstand, rusie, gedingvoering, nederlaag.

In astrologie word Die Strydwa verbind met die vroulike waterteken Kreef en sy heersende hemelliggaam, die maan.

## Verwysings
## Skakels
Geregtigheid (tarotkaart)

[thumb|180px|Geregtigheid (XI) van die [Rider-Waite-tarotpak.]]

**Geregtigheid** is die agtste troefkaart in tarotkaartspeletjies en die agtste of elfde Groot Arcana-kaart in pakke vir waarsêery, na gelang van die pak kaarte. Dit word in albei gebruik.

## Beskrywing
Die Geregtigheidskaart verskyn al vroeg in tarot, soos in die Tarot van Marseilles. Dit volg gewoonlik op Die strydwa as kaart nommer VIII, hoewel sommige pakke dié patroon verbreek. Saam met geregtigheid is daar nog twee kardinale deugde in die Groot Arcana: gematigheid en krag.

Die figuur op die kaart hou 'n skaal van goud in hulle linkerhand wat op 'n gebalaseerde besluit dui.

## Vertolking
Volgens A.E. Waite se boek van 1910 *Pictorial Key to the Tarot* het die kaart van Geregtigheid verskeie betekenisse in waarsêery:

11 GEREGTIGHEID – billikheid, opregtheid, uitvoerend; triomf van die regte kant in die wet. Omgekeer – wet in alle departemente, wetlike komplikasies, engheid, vooroordeel, uitvoerende oormaat.

In astrologie word Geregtigheid verbind met die planeet Venus en die diereriemteken Weegskaal.

## Numering
Geregtigheid is tradisioneel die agtste kaart en Krag die elfde, maar die invloedryke Rider-Waite-tarotpak het die posisie van dié twee kaarte omgeruil om hulle beter te laat inpas by die astrologiese ooreenkomste van die Hermetiese Orde van die Goue Daeraad, wat die agtste kaart met die Leeu verbind het en die elfde kaart met die Weegskaal. Vandag gebruik baie pakke steeds dié numering, veral in die Engelssprekende wêreld.

## Verwysings
## Skakels
Pan (rolprent)

**Pan** is 'n rolprent deur Joe Wright wat op 9 Oktober 2015 vrygestel is.

## Rolverdeling 
* Levi Miller as Peter
* Hugh Jackman as Blackbeard
* Garrett Hedlund as Hook
* Rooney Mara as Tiger Lily
* Adeel Akhtar as Sam Smiegel
* Nonso Anozie as Bishop
* Amanda Seyfried as Mary
* Kathy Burke as Mother Barnabas
* Lewis MacDougall as Nibs
* Cara Delevingne as Mermaids
* Tae-joo Na as Kwahu
* Jack Charles as Chief
* Bronson Webb as Steps
* Mike Shepherd as Fernley Trebilcock
* Brian Bovell as Long John Standing
* Kurt Egyiawan as Murray
* Jimmy Vee as Lofty
* Paul Hunter as Daisy

## Verwysings 
## Eksterne skakels 
* 
*
Inglourious Basterds

**Inglourious Basterds** is 'n 2009 oorlogsfilm geskryf en geregisseer deur Quentin Tarantino wat op 21 Augustus 2009 vrygestel is.

## Samevatting 
Die film vertel 'n alternatiewe geskiedenisverhaal van twee komplotte om Nazi-Duitsland se leierskap te vermoor - een beplan deur Shosanna Dreyfus, 'n jong Frans-Joodse bioskoopeienaar, en die ander wat deur die Britte beplan is, maar wat uiteindelik slegs deur 'n span Joods-Amerikaanse soldate gelei deur 1ste Luitenant Aldo Raine.

## Rolverdeling 
* Brad Pitt as Lt. Aldo Raine
* Diane Kruger as Bridget von Hammersmark
* Eli Roth as Sgt. Donny Donowitz
* Mélanie Laurent as Shosanna
* Christoph Waltz as Col. Hans Landa
* Michael Fassbender as Lt. Archie Hicox
* Daniel Brühl as Fredrick Zoller
* Til Schweiger as Sgt. Hugo Stiglitz
* Gedeon Burkhard as Cpl. Wilhelm Wicki
* Jacky Ido as Marcel
* B. J. Novak as Pfc. Smithson Utivich
* Omar Doom as Pfc. Omar Ulmer
* August Diehl as Major Hellstrom
* Denis Ménochet as Perrier LaPadite
* Sylvester Groth as Joseph Goebbels
* Martin Wuttke as Hitler
* Mike Myers as General Ed Fenech
* Julie Dreyfus as Francesca Mondino

## Verwysings 
## Eksterne skakels 
* 
*
Django Unchained

**Django Unchained** is 'n rolprent deur Quentin Tarantino wat op 25 Desember 2012 vrygestel is.

## Rolverdeling 
* Jamie Foxx as Django
* Christoph Waltz as Dr. King Schultz
* Leonardo DiCaprio as Calvin Candie
* Kerry Washington as Broomhilda von Shaft
* Samuel L. Jackson as Stephen
* Walton Goggins as Billy Crash
* Dennis Christopher as Leonide Moguy
* James Remar as Butch Pooch
* David Steen as Mr. Stonesipher
* Dana Gourrier as Cora
* Nichole Galicia as Sheba
* Laura Cayouette as Lara Lee Candie-Fitzwilly
* Ato Essandoh as D'Artagnan
* Sammi Rotibi as Rodney
* Clay Donahue Fontenot as Big Fred's Opponent
* Escalante Lundy as Big Fred
* Miriam F. Glover as Betina
* Don Johnson as Big Daddy

## Verwysings 
## Eksterne skakels 
* 
*
Die Kluisenaar (tarotkaart)

[thumb|180px|Die Kluisenaar (IX) van die [Rider-Waite-tarotpak.]]

**Die Kluisenaar** is die negende troefkaart in tarotkaartspeletjies en die negende Groot Arcana-kaart in pakke vir waarsêery. Dit word in albei gebruik.

## Beskrywing
Die Rider-Waite-tarotpak wys 'n ou man wat op 'n bergpiek staan. Hy het 'n staf in die een hand en 'n aangesteekte lantern met 'n sespuntster in die ander. Op die agtergrond is 'n bergreeks.

Volgens Eden Gray, wat die esoteriese betekenis van tarotkaarte beskryf het, is sy lantern die Lamp van Waarheid, wat as gids vir die onbekende dien, en sy patriargstaf help hom oor nou paaie navigeer terwyl hy verligting soek. Sy mantel is 'n vorm van diskresie.

## Vertolking
Volgens A.E. Waite se boek van 1910 *Pictorial Key to the Tarot* het Die Towenaar verskeie betekenisse in waarsêery:

9. DIE KLUISENAAR – versigtigheid, behoedsaamheid; ook en veral verraad, geveinsheid, skelmery, korrupsie. Omgekeer – geheimhouding, vermomming, onredelike versigtigheid.

## Verwysings
## Skakels
The Weinstein Company

**The Weinstein Company, LLC** (gewoonlik gekrediteer of afgekort as **TWC**) was 'n Amerikaanse onafhanklike film ateljee, gestig in New York Stad deur Bob en Harvey Weinstein op 10 Maart 2005. TWC was een van die grootste mini-groot filmateljees in Noord-Amerika sowel as in die Verenigde State.Die afdanking van Harvey Weinstein ná bewerings van seksuele teistering en verkragting teen hom, asook finansiële probleme wat gevolg het, het egter tot die maatskappy se agteruitgang gelei. Die ateljee het uiteindelik in Februarie 2018 bankrotskap verklaar, met onafhanklike ateljee Lantern Entertainment wat 'n meerderheid van sy filmbiblioteek en bates verkry het. Medestigter en uitvoerende hoof, Bob Weinstein, het voorheen 'n klein belang in die maatskappy besit.

Die maatskappy het die medestigter en uitvoerende hoof, Harvey Weinstein, in Oktober 2017 afgedank, nadat meer as 100 vroue na vore gekom het om hom van seksuele teistering, mishandeling, aanranding of verkragting te beskuldig.

## Films met die hoogste inkomste 
## Verwysings
Krag (tarotkaart)

[thumb|180px|Krag (VIII) van die [Rider-Waite-tarotpak.]]

**Krag** is die elfde troefkaart in tarotkaartspeletjies en die elfde of agtste Groot Arcana-kaart in pakke vir waarsêery, na gelang van die pak kaarte. Dit word in albei gebruik. Histories is dit "Moed" genoem en in die Thoth-tarotpak word dit "Wellus" genoem.

## Beskrywing
Die ontwerp van die kaart is redelik konstant in verskillende pakke kaarte. Die hoofelemente is 'n vrou en 'n leeu, met die vrou wat oor die leeu leun. Op baie kaarte, soos in die Rider-Waite-tarotpak, hou die vrou die leeu se kake vas. Op sommige is daar 'n oneindigheidsimbool, of lemniskaat, bo die vrou se kop. Blomme is dikwels teenwoordig.

Volgens Eden Gray, wat die esoteriese betekenis van tarotkaarte beskryf het, verteenwoordig die lemniskaat verligting en spirituele krag, terwyl die leeu dierlike passie en aardse hunkerings simboliseer.

## Geskiedenis
Krag is aanvanklik "Moed" genoem en gaan saam met nog twee kardinale deugde in die Groot Arcana: matigheid en geregtigheid. 

## Numering
Krag is tradisioneel die elfde kaart en Geregtigheid die agtste, maar die invloedryke Rider-Waite-tarotpak het die posisie van dié twee kaarte omgeruil om hulle beter te laat inpas by die astrologiese ooreenkomste van die Hermetiese Orde van die Goue Daeraad, wat die agtste kaart met die Leeu verbind het en die elfde kaart met die Weegskaal. Vandag gebruik baie pakke steeds dié numering, veral in die Engelssprekende wêreld. 

## Vertolking
Volgens A.E. Waite se boek van 1910 *Pictorial Key to the Tarot* het die Kragkaart baie betekenisse in waarsêery:

8 MOED – krag, energie, aksie, moed, grootheid van siel; ook algehele sukses en eerbewyse. Omgekeer – despotisme, magsmisbruik, swakheid, onenigheid en soms oneer.

In astrologie word die kaart verbind met die manlike teken Leeu en sy heersende hemelliggaam, die Son.

## Verwysings
## Skakels
Die Gelukswiel (tarotkaart)

[thumb|180px|Die Gelukswiel (X) van die [Rider-Waite-tarotpak.]]

**Die Gelukswiel** is die tiende troefkaart in tarotkaartspeletjies en die tiende Groot Arcana-kaart in pakke vir waarsêery. Dit word in albei gebruik.

## Beskrywing
Volgens A.E. Waite se boek van 1910 *Pictorial Key to the Tarot* het Die Gelukswiel verskeie betekenisse in waarsêery:

10 GELUKSWIEL – lot, fortuin, sukses, verheffing, geluk, geluksaligheid. Omgekeer – toename, oorvloed, oortolligheid.

Die Gelukswiel verskil nes ander kaarte van die Groot Arcana grootliks tussen verskillende pakke kaarte. Dit is sedert vroeë tye geskoei op die begrip *Rota Fortunae*, die wiel van die godin Fortuna. Dit het gewoonlik ses of agt speke.

Soms kom die letters T-A-R-O (kloksgewys) of T-O-R-A (antikloksgewys) op vier van die speke voor; dit kan ook vertolk word as R-O-T-A, die Latynse woord vir "wiel". Soms, soos op die Rider-Waite-tarotpak, is daar bykomende simbole wat die vier klassieke elemente verteenwoordig: aarde, lug, vuur en water. Op laasgenoemde kaart is daar ook 'n afbeelding van die god Anoebis aan die regterkant van die wiel, terwyl die slangagtige Tifon links afseil. Op die wiel wissel die Hebreeuse letters י-ה-ו-ה die letters T-A-R-O af; dit word gewoonlik as YHWH getranslitereer. (Dit is Yahweh, die Hebreeus vir God.)

## Vertolking
'n Algemene aspek in die meeste vertolkings van die kaart is verandering in 'n mens se lewe, in sy plek, posisie of geluk: Dié wat ryk is, kan byvoorbeeld arm word en dié wat arm is, kan ryk word.

## Verwysings
## Skakels
Karen Hultzer

**Karen Hultzer** (* 16 September 1965) is 'n uitgetrede Suid-Afrikaanse boogskutter. Sy het aan die Olimpiese Somerspele van 2012 deelgeneem.

## Verwysings
Antimima paucifolia

***Antimima paucifolia*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap en die Wes-Kaap voor.

## Bronne 
* REDLIST Sanbi
* Plants of the World Online
Reservoir Dogs

**Reservoir Dogs** is 'n rolprent deur Quentin Tarantino wat op 2 September 1992 vrygestel is.

## Rolverdeling 
* Harvey Keitel as Mr. White
* Tim Roth as Mr. Orange
* Michael Madsen as Mr. Blonde
* Chris Penn as Nice Guy Eddie
* Steve Buscemi as Mr. Pink
* Lawrence Tierney as Joe Cabot
* Randy Brooks as Holdaway
* Kirk Baltz as Marvin Nash
* Edward Bunker as Mr. Blue
* Quentin Tarantino as Mr. Brown
* Rich Turner as Sheriff #1
* David Steen as Sheriff #2
* Tony Cosmo as Sheriff #3
* Stevo Polyi as Sheriff #4
* Michael Sottile as Teddy
* Robert Ruth as Shot Cop
* Lawrence Bender as Young Cop
* Linda Kaye as Shocked Woman

## Verwysings 
## Eksterne skakels 
* 
*
Pulp Fiction

**Pulp Fiction** is 'n rolprent deur Quentin Tarantino wat op 14 Oktober 1994 vrygestel is.

## Rolverdeling 
* John Travolta as Vincent Vega
* Uma Thurman as Mia Wallace
* Samuel L. Jackson as Jules Winnfield
* Bruce Willis as Butch Coolidge
* Tim Roth as Pumpkin
* Amanda Plummer as Honey Bunny
* Laura Lovelace as Waitress
* Phil LaMarr as Marvin
* Frank Whaley as Brett
* Burr Steers as Roger
* Ving Rhames as Marsellus Wallace
* Paul Calderon as Paul
* Bronagh Gallagher as Trudi
* Rosanna Arquette as Jody
* Eric Stoltz as Lance
* Jerome Patrick Hoban as Ed Sullivan
* Michael Gilden as Phillip Morris Page
* Gary Shorelle as Ricky Nelson
* Peter Greene as Zed

## Verwysings 
## Eksterne skakels 
* 
*
Die Dood (tarotkaart)

[thumb|180px|Die Dood (XIII) van die [Rider-Waite-tarotpak.]]

**Die Dood** is die 13de troefkaart in tarotkaartspeletjies en die 13de Groot Arcana-kaart in pakke vir waarsêery. Dit word in albei gebruik. Die kaart beeld gewoonlik die Skoppensboer uit en word dikwels in waarsêery vertolk as 'n groot verandering in iemand se lewe.

## Beskrywing
Sommige pakke, soos die Tarot van Marseille en die Visconti-Sforza-tarot, laat die naam van die kaart weg en noem dit "die kaart sonder naam", wat gewoonlik dui op 'n breër betekenis as die letterlike dood. In sommige ander pakke word dit "Hergeboorte" of "Dood-Hergeboorte" genoem.

Die kaart beeld dikwels die Skoppensboer, die personifikasie van die dood, uit. In sommige pakke ry die Skoppensboer op 'n wit perd (soos een van die vier ruiters van die Apokalips en hy hou dikwels 'n sekel of sens vas. Om die Skoppensboer lê dooie en sterwende mense van alle klasse, insluitende konings, biskoppe en gewone mense. Die Rider-Waite-tarotkaart wys 'n geraamte wat 'n banier met die Wit Roos van York vashou. Op die agtergrond is twee torings en die opkomende son.

## Vertolking
Volgens Eden Gray, wat die esoteriese betekenis van tarotkaarte beskryf het, en ander skrywers is dit ongewoon dat die kaart werklik die dood verteenwoordig. Dit dui eerder op 'n einde, soos van 'n verhouding of belangstelling, en dus 'n toenemende sin van selfbewussyn. Gray vertolk eintlik die kaart as 'n verandering van denke, van 'n ou na 'n nuwe manier. Die perd Dood trap bo-oor 'n uitgestrekte koning, wat beteken nie eens koninklikes kan verandering keer nie. Die omgekeerde kaart kan vertolk word as stagnasie en die onvermoë om te kan beweeg of verander, volgens Gray.

A.E. Waite skryf in sy boek van 1910 *Pictorial Key to the Tarot* die doodskaart het verskeie verbintenisse in waarsêery:

In astrologie word die kaart verbind met die diereriemteken Skerpioen en sy heersende planeet, Pluto.

## Ander weergawes
* In die Mitiese tarotpak word Die Dood deur Hades uitgebeeld.
*In die Son-en-Maanpak word dit uitgebeeld as 'n vrou in 'n vuur met vlerke. Die titel is "Dood-Hergeboorte".
* In die Star Spinner-pak word dit uitgebeeld as Nyx wat haar kind, Tanatos, vashou.

## Voorbeelde

Beeld:Death tarot charles6.jpeg|Charles VI (15de eeu)
Beeld:Cary-Yale Tarot deck - Death.jpg|Visconti-Sforza-tarot (15de eeu)
Beeld:Death - Pierpont Morgan Bergamo tarot deck.jpg|Visconti-Sforza-tarot (15de eeu)
Beeld:Jean Dodal Tarot trump 13.jpg|Tarot van Marseille (1701-'15)
Beeld:Troccas-13-der-tod.jpg|Rauch Troccas (1831-'38)
Beeld:Minchiate card deck - Florence - 1860-1890 - Trumps - 13 - La Morte.jpg|Florence Minchiate (1860-'90)
Beeld:Piedmontese tarot deck - Solesio - 1865 - Trump - 13 - Death.jpg|Solesio Piedmontese (1865)
Beeld:T13 Tarot.png|Lequart Tarot van Marseille (1890)
Beeld:17 La Mort - Grimaud Grand Etteilla Tarot Deck.jpg|Grimaud Etteilla (1890)
Beeld:Papus Atout 13-sans-nom-without-a-name.png|Papus (die kaart sonder naam, 1909)

## Sien ook
* Triskaidekafobie

## Verwysings
## Skakels
Matigheid (tarotkaart)

[thumb|180px|Matigheid (XIV) van die [Rider-Waite-tarotpak.]]

**Matigheid** is gewoonlik die 14de troefkaart in tarotkaartspeletjies en die 14de Groot Arcana-kaart in pakke vir waarsêery. Dit word in albei gebruik. Die kaart beeld 'n vrou uit wat matigheid verteenwoordig. Saam met Geregtigheid en Krag is dit een van die tarotkaarte wat drie kardinale deugde uitbeeld.

## Identiteit van die figuur
Die kaart beeld feitlik altyd 'n figuur uit wat vloeistof van een kelk in 'n ander oorgooi. Daar word na die figuur verwys as matigheid of 'n engel, hoewel ander vertolkings ook bestaan. 

Paul Huson stel voor die figuur het eens Ganumedes verteenwoordig, wat die skinker van Zeus was. Die figuur kan moontlik ook die godin Iris of die aartsengel Migael wees.

## Beskrywing
Matigheid (Italiaans: *La Temperanza*) verskyn in die oudste Italiaanse pakke, waarin dit **VI** of **VII** gemerk is. In die Tarot van Marseille en in die meeste moderne pakke is die kaart **XIV** gemerk. In die Thoth-tarot en pakke wat daardeur beïnvloed is, word die kaart "Kuns" genoem.

Die oorgooi van vloeistof van een kelk in 'n ander is histories die standaardsimbool van matigheid en verteenwoordig die verdunning van wyn met water. In baie pakke is die figuur 'n engel met vlerke en staan hy of sy met die een voet in water en die ander voet op die grond. Aan die einde van die pad links is 'n kroon, wat dui op die bereiking van 'n doel of die bemeestering daarvan.

Op die Rider-Waite-beeld is die Hebreeuse Tetragrammaton op die engel se bors bo die vierkant en driehoek. Op ander pakke se kaarte kom dit gewoonlik nie voor nie.

Volgens A.E. Waite se boek van 1910 *Pictorial Key to the Tarot* het die kaart verskeie verbintenisse in waarsêery:
14 MATIGHEID – ekonomie, matigheid, spaarsaamheid, bestuur, akkommodasie. Omgekeer – dinge wat met kerke verbind word, godsdiens, sektes, priesterskap, soms selfs 'n priester; ook verdeeldheid, ongelukkige kombinasies, botsende belange.

In astrologie word Matigheid verbind met die manlike diereriemteken die Boogskutter en sy heersende planeet, Jupiter.

## Verwysings
## Skakels
Chang Hye-jin

**Chang Hye-jin** (* 13 Mei 1987) is 'n Suid-Koreaanse boogskutter. Sy het aan die Olimpiese Somerspele van 2016 deelgeneem.

## Verwysings
Die Toring (tarotkaart)

[thumb|170px|Die Toring (XVI) van die [Rider-Waite-tarotpak.]]

**Die Toring** is die 16de troefkaart in tarotkaartspeletjies en die 16de Groot Arcana-kaart in pakke vir waarsêery. Dit word in albei gebruik, sedert die 15de eeu in speletjies en sedert die middel 19de eeu in waarsêery.

## Geskiedenis
Dié kaart volg direk op Die Duiwel in alle pakke wat dit bevat. Dit word verbind met skielike, ontwrigtende onthullings en 'n moontlike ontwrigtende verandering. Sommige vroeëre pakke, soos die Visconti-Sforza-tarot, bevat dit nie, en sommige pakke wat vir speletjies gebruik word, laat dit ook uit.

In die pakke kaarte wat wel Die Toring bevat, het dit verskillende ontwerpe, soos twee mense wat uit 'n brandende gebou vlug of 'n boom wat deur weerlig getref word. Die Tarot van Marseille vermeng dié twee beelde en wys 'n brandende toring wat deur weerlig of vuur uit die lug getref word. Twee mans val uit die toring. In die Rider-Waite-tarotpak is die ontwerp hierop geskoei, met klein vuurtonge in die vorm van die Hebreeuse letter jod.

[thumb|170px|In dié manuskrip forseer [Jesus die brandende poort na die hel oop om die deugsame dooies uit die voorhel te red. Dit kon Die Toring geïnspireer het.]]
Verskeie pogings bestaan om die beelde op die kaarte te verduidelik. Sommige sê dit verwys na die verwoesting van die Toring van Babel, terwyl ander die Hellevaart van Christus noem, waar die hel voorgestel word as 'n groot brandende poort wat Jesus oopklop. Die kaart van die Minchiate-weergawe wys die verdrywing van Adam en Eva uit die tuin van Eden. Op die Rider-Waite-kaart is die bopunt van die toring 'n kroon, wat 'n simbool is van materialistiese gedagtes wat goedkoop gekoop is en neergewerp word.

Volgens A.E. Waite se boek van 1910 *Pictorial Key to the Tarot* word Die Toring in waarsêery verbind met:
16 DIE TORING – ellende, kommer, nood, teenspoed, onheil, oneer, bedrog, verwoesting. Dit is veral 'n kaart van 'n onvoorsiene katastrofe. Omgekeer – versuim, afwesigheid, verdeling, onverskilligheid, afleiding, apatie, nietigheid, ydelheid.

In astrologie word Die Toring verbind met die planeet Mars.

## Verwysings
## Nog leesstof
* 
* 

## Skakels